钦定古今图书集成/明伦汇编/官常典/第100卷 > 荣庄王祐枢
## 钦定古今图书集成/明伦汇编/官常典/第100卷 > 荣庄王祐枢

按《明外史》本传：“荣庄王祐枢，宪宗第十二子，母潘端
妃，弘治四年封。正德初，尚留京邸，乞霸州信安镇庄
田，故牧地也。部臣言，永乐中，设立草场，蕃育马匹，以
资武备。至成化中，近幸始陈乞为庄后，岐、寿二府相
沿，莫之改正。暨孝宗皇帝留神戎务，清理还屯，不以
私恩废公议也。今荣王就国有期，所请宜勿与三年
之藩。”常德祐枢，状貌类高帝，居藩稍骄纵，世宗诏以
沅江酉港、天心团坪河泊税入王邸。嘉靖十八年薨。
世子《厚㷲》先卒，子恭王载墐嗣，赠《厚㷲》怀王，万历二
十三年薨。子《翊𨱅》嗣，四十年薨。子《常溒》嗣。〈阙〉年薨，子
宪王《由枵》嗣。〈阙〉年薨。子《慈炤》嗣。张献忠入湖南，王奉
太妃姚走辰溪。